Clermont-Ferrand
An Clermont-Ferrand (Frinanses nga pagluwas: [klɛʁmɔ̃ fɛʁɑ̃], Auvergnat Clharmou,[3][4] Linatin: Augustonemetum) usá nga syudad ngan komyun han Fransya, ha rehiyon han Auvergne-Rhône-Alpes, nga mayda kamolupyohan nga 141,569 (2012).[5] An metropolitano nga kahaluag mayda 467,178 nga nangungukoy dida han 2011 nga census. Amo ini an prefektura (kapital o pamunuan) han departamento han Puy-de-Dôme. Hi Olivier Bianchi amo iton yanâ nga alkalde.
Nahamutang an Clermont-Ferrand dida han patag han Limagne ha Massif Central ngan ginpapalibotan hin dako nga industriyal nga kahaluag. Kilalado an syudad tungod hin nagsusurunod nga mga bulkan, an Chaîne des Puys nga nagpapalibot hiní, upod an mamingaw nga bulkan nga Puy de Dôme (10 kilometr0s (6 milyas), usá han mga gihataasi, nga gintumbawan hin mga torre hi komunikasyon ngan nakikit-an tikang han syudad.
Nagtatagbalay an Clermont-Ferrand han Festival du Court-Métrage de Clermont-Ferrand (Festival hin Halipot-nga-Pelikula han Clermont-Ferrand), usá han mga nangunguna nga mga pankalibotan nga festival para hin mga haglipot nga pelikula ha kalibotan. Dinhi gihapon an balayan han corporate headquarters han Michelin, an pankalibotan nga kompanyiya hin goma hin ligid nga gintukod dinhi mga labaw hin 100 ka tuig hadto.
An gisikati nga plaza han Clermont-Ferrand amo an Place de Jaude, nga diin gintukod in dako nga istatwa ni Vercingetorix nga nalingkod nga namumuno hin kabayo ngan nakapot hin sundang. Mayda nahasurat nga nasiring: J'ai pris les armes pour la liberté de tous (Nagdara ako hin armas para han kagawasan han ngatanan). Gin-iskultur ini nga estatuwa ni Frédéric Bartholdi, nga amo gihapon an naghimo han Estatuwa han Libertad.
Mga pinanbasaran[igliwat | Igliwat an wikitext]
- ↑ "Decree 2014-210/Décret 2014-210 du 21 février 2014 portant délimitation des cantons dans le département du Puy-de-Dôme". Légifrance (ha Frinanses). 21 Pebrero 2014.CS1 maint: unrecognized language (link)
- ↑ https://www.insee.fr/fr/statistiques/3681328?geo=COM-63113. Ginkuhà 25 Abril 2019. Missing or empty
|title=(help)
- ↑ Karl-Heinz Reichel, Grand dictionnaire général auvergnat-français, Nonette Créer editions 2005 ISBN 2-8481-9021-3
- ↑ Pierre Bonnaud, Nouveau dictionnaire général français-auvergnat, Éditions Créer, 1999 (ISBN 2-909797-32-5)
- ↑ "2012 Census Population for Clermont-Ferrand". INSEE (ha Frinanses).CS1 maint: unrecognized language (link)
- Pages with non-numeric formatnum arguments
- CS1 maint: unrecognized language
- Pages with citations lacking titles
- Pages with citations having bare URLs
- Articles with short description
- Coordinates on Wikidata
- Mga pakli nga nagamit han Batakan:Fransya metadata Wikidata nga waray mga pinanbasaran
- Mga barasahon han Fransya nga nakinahanglan hin pagmantener
- Mga barasahon nga mayda Linatin-nga pinulongan nga sinurat
- Mga turók
- Mga komyun han Puy-de-Dôme
- Mga prefektura ha Fransya
- Clermont-Ferrand
oci_Latn war_Latn war_Latn war_Latn war_Latn war_Latn fra_Latn por_Latn eng_Latn fra_Latn fra_Latn eng_Latn eng_Latn eng_Latn eng_Latn eng_Latn eng_Latn knc_Latn war_Latn war_Latn war_Latn tgl_Latn ceb_Latn war_Latn oci_Latn